Eupatoria

EupatoriaM.J. Kaleniczenko, Series animalium, a defuncto professore Joan. Krynicky in itinere annis 1836-1838, ad Caucasum et Tauridem suscepto... (in: Bulletin de la Société impériale des naturalistes de Moscou, tom. XII) (Russice Евпатория, Ucrainice Євпаторія), olim CosloviaM.A. Baudrand, Geographia, t. I., p. 334 (Tartarice Taurice Kezlev, Кезлев), est urbs in Crimaea (cuius adiunctio ad Russiam, anno 2014 perfecta, non recognita est ab Ucraina, Crimaeam sibi postulanti) ad litus Ponti Euxini sita. 125 777 incolarum (anno 2012) habet. Locus curationis notus est.

 Historia 
Urbs a Graecis saeculo 6 a.C.n. nomine Kerkinitis (Κερκινίτης) condita est. Kerkinitis aliquoties a Scythis occupabatur. Destructa est, cum Hunni saeculo 4 invaserunt. 
Postquam Imperium Ottomanicum anno 1475 litus Crimaeanum cepit, loco Kerkinitidis priscae constructa est arx Coslovia (Turcice Gözleve). Facta est una maximarum urbium Tartariae Precopensis vel Chanatus Crimensis, portus atque sedes commercii magni valoris.

Cum Chanatus Crimensis adiunctus est ad Imperium Russicum, Coslovia urbs decreto imperatricis Catharinae II, anno 1784, in honorem Mithridatis VI Eupatri regis Ponti (qui incolis Kerkinitidis contra Scythos adiuvabat) nomen hodiernum accepit. Anno 1854 urbs inter Bellum Crimaeanum breviter a copiis Franco-Britannicis occupata est. Fine saeculi 19 Eupatoria facta est locus curationis notus. Tempore Belli Magni Patrii annis 1941–1944 a copiis Germanicis occupabatur.

 Nota 

 Nexus externi 

 Pagina officialis (lingua Russica)

Categoria:Portus Ponti Euxini
Categoria:Urbes Crimaeae